afternoon tea buffet ของที่นี่จัดทุกวันเสาร์ อาทิตย์ เวลา บ่ายสองโมงถึงหกโมงเย็น ถ้าวันธรรมดาจะเป็นแบบเซตค่ะ
บุฟเฟ่ต์จะราคา 650++ ต่อคน แต่ถ้ามาเป็นคู่จะคิด 1200++ ค่ะ ในไลน์จะประกอบไปด้วยพวกเค้ก พาย คุกกี้ ชอคโกแลต เยลลี และจะได้เซตน้ำชาที่มีสโคน และแซนวิชอีก3อย่างด้วยค่ะ
สำหรับรสชาติ โดยรวมถือว่าโอเค บางอย่างใช้ได้บางอย่างเฉยๆ ส่วนใหญ่จะออกแนวฝรั่ง คือขนมชิ้นใหญ่มาก โดยเฉพาะเค้กและคุกกี้ ทำให้ตัดค่อนข้างลำบาก ดีที่มีพนง.คอยช่วยอยู่ที่ไลน์ ทำให้ไม่เลอะเทอะดีค่ะ ที่ติดใจก้อจะเป็นพวกทาร์ผลไม้สดค่ะ เพราะเค้าทำตัวครีมและตัวแป้งทาร์ตหวาน อร่อยกำลังดี ทานได้เรื่อยๆไม่เลี่ยนเลยค่ะ
โดยรวมแล้วคิดว่า ถึงรสชาติขนมจะธรรมดา แต่บรรยากาศกับการบริการระดับห้าดาว ทำให้ควรมาลองดูซักครั้งค่ะ